Ο Σύλλογος Γονέων και Κηδεμόνων και ο Σύλλογος Διδασκόντων του σχολείου μας, διοργανώνουν **έκθεση βιβλίου** στο **χώρο του σχολείου,** **από τις 2 Απριλίου** *(Παγκόσμια ημέρα παιδικού βιβλίου***)**  **έως και** **τις 6 Απριλίου 2017.**

Η έκθεση αυτή θα περιλαμβάνει δράσεις για μικρούς και μεγάλους.

Συγκεκριμένα:

* **Η έναρξη της έκθεσης θα γίνει την Κυριακή 2 Απριλίου στις 6:00 μ.μ.** Την ημέρα αυτή θα είναι κοντά μας η εκπαιδευτικός-συγγραφέας, κ. Αναστασία Κατσούγκρη, όπου και θα απαντήσει σε ερωτήσεις των παιδιών.

Μαθητές της Γ΄& Δ' τάξης και η χορωδία του σχολείου μας θα "ζωντανέψουν" το παραμύθι της "Ο Οδυσσέας και η Καλυψώ ταξιδεύουν στον χρόνο" και θα αποκαλύψουν τα μυστικά που κάνουν το παραμύθι αυτό ξεχωριστό.

* **Την Τρίτη 4 Απριλίου στις 6:30 μ.μ.** θα είναι κοντά μας ο δάσκαλος, συγγραφέας και πρωταθλητής ακοντισμού, κ. Νίκος Μιχαλόπουλος, όπου θα παρουσιάσει το βιβλίο του "Θες να παίξουμε;" Πρόκειται για ένα βιβλίο **ενάντια στην οποιαδήποτε μορφή βίας. Τα παιδιά θα μπορούν να του κάνουν ερωτήσεις και να συζητήσουν μαζί του.**
* **Την Τετάρτη 5 Απριλίου** τις πρωινές ώρες θα επισκεφτεί το σχολείο μας ο προπονητής σκακιού, κ. Γιάννης Παπαδημητρίου, και θα δώσει στα παιδιά μας την ευκαιρία να γνωρίσουν το σκάκι.
* **Την Τετάρτη 5 Απριλίου στις 6:00 μ.μ.** γονείς και φίλοι είστε προσκεκλημένοι για απογευματινό τσάι και συζήτηση. Μαζί μας θα είναι ο κ. Βασίλειος Ν.Μύρκος, Λογοθεραπευτής MSc, Μέλος του Πανελληνίου Συλλόγου Λογοπεδικών - Λογοθεραπευτών όπου θα συζητήσει μαζί μας το **θέμα "Η λογοθεραπευτική παρέμβαση. Η σχέση προφορικού και γραπτού λόγου"** και θα δεχτεί τις ερωτήσεις μας.

 **Η έκθεση θα είναι ανοιχτή μέχρι την Πέμπτη το μεσημέρι**. Στο διάστημα αυτό οι μαθητές θα μπορούν να επισκεφτούν την έκθεση με τη συνοδεία των δασκάλων τους, αλλά και μόνοι τους κατά τη διάρκεια των διαλειμμάτων.

 **Η έκθεση θα είναι επίσης ανοιχτή και το απόγευμα, από τις 5:30 έως τις 7:30, από την Κυριακή 2 Απριλίου μέχρι και την Τετάρτη 5 Απριλίου.**

 Σας ευχαριστούμε εκ των προτέρων για τη στήριξή σας.

Με εκτίμηση

Ο σύλλογος Γονέων & Κηδεμόνων και

ο σύλλογος διδασκόντων

του **2ου δημοτικού σχολείου Κερατέας**